P6_TA(2004)0089

Yhteisön takauksen myöntäminen EIP:lle *

Euroopan parlamentin lainsäädäntöpäätöslauselma ehdotuksesta neuvoston päätökseksi yhteisön takauksen myöntämisestä Euroopan investointipankille Venäjän ja läntisten uusien itsenäisten valtioiden tietyille hankkeille myönnetyistä lainoista aiheutuvien tappioiden varalta (WNIS) (KOM(2004)0385 — C6-0073/2004 — 2004/0121(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2004)0385) [1],

- ottaa huomioon EY:n perustamissopimuksen 308 artiklan, jonka mukaisesti neuvosto on kuullut parlamenttia (C6-0073/2004),

- ottaa huomioon oikeudellisten asioiden valiokunnan lausunnon ehdotetusta oikeusperustasta,

- ottaa huomioon työjärjestyksen 51 ja 35 artiklan,

- ottaa huomioon budjettivaliokunnan mietinnön sekä ulkoasiainvaliokunnan lausunnon (A6-0066/2004);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. vaatii aloittamaan 4. maaliskuuta 1975 annetun yhteisen julistuksen mukaisen neuvottelumenettelyn, jos neuvosto aikoo poiketa parlamentin hyväksymästä sanamuodosta;

5. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

Nimi

Ehdotus neuvoston päätökseksi yhteisön takauksen myöntämisestä Euroopan investointipankille Venäjän ja läntisten uusien itsenäisten valtioiden tietyille hankkeille myönnetyistä lainoista aiheutuvien tappioiden varalta (WNIS) | Ehdotus neuvoston päätökseksi yhteisön takauksen myöntämisestä Euroopan investointipankille Venäjän, Ukrainan, Moldovan ja Valko-Venäjän tietyille hankkeille myönnetyistä lainoista aiheutuvien tappioiden varalta (Vastaava muutos tehdään kaikkialle tekstiin.) |

Tarkistus 2

Johdanto-osan 1 viite

ottaa huomioon Euroopan yhteisön perustamissopimuksen ja erityisesti sen 308 artiklan, | ottaa huomioon Euroopan yhteisön perustamissopimuksen ja erityisesti sen 181 a artiklan, |

Tarkistus 3

Johdanto-osan 5 kappale

(5) Lainanantovaltuutus riippuu myös asianmukaisten ehtojen täyttymisestä, ja näiden ehtojen tulisi olla yhdenmukaisia EU:n korkealla tasolla tekemien poliittisten ja makrotaloudellisten sopimusten kanssa sekä sen muiden kansainvälisten rahoituslaitosten kanssa tekemien ala- ja hankekohtaisten sopimusten kanssa. Sen tulisi myös perustua asianmukaiseen työnjakoon EIP:n ja Euroopan jälleenrakennus- ja kehityspankin (EBRD) välillä. | (5) Lainanantovaltuutus riippuu asianmukaisten ehtojen täyttymisestä, ja näiden ehtojen tulisi olla yhdenmukaisia Euroopan unionin politiikan ja EU:n korkealla tasolla tekemien poliittisten ja makrotaloudellisten sopimusten kanssa. EIP:n ja komission olisi varmistettava tarvittava koordinointi muiden kansainvälisten rahoituslaitosten kanssa tehtyjen ala- ja hankekohtaisten sopimusten kanssa. Tähän voi sisältyä erityisesti asianmukainen työnjako EIP:n, joka on Euroopan unionin ja sen jäsenvaltioiden toimielin, ja Euroopan jälleenrakennus- ja kehityspankin (EBRD) välillä. |

Tarkistus 4

Johdanto-osan 7 kappale

(7) Venäjän ja läntisten uusien itsenäisten valtioiden tulisi ottaa täysimääräisesti huomioon vuoden 2006 tehtävätarkistus, joka koskee yhteisön takauksen myöntämisestä EIP:lle yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta) 22 päivänä joulukuuta 1999 tehtyyn neuvoston päätökseen 2000/24/EY perustuvaa EIP:n yleistä lainanantovaltuutusta. | (7) Venäjän, Ukrainan, Moldovan ja Valko-Venäjän tulisi ottaa täysimääräisesti huomioon vuoden 2006 tehtävätarkistus, joka koskee yhteisön takauksen myöntämisestä EIP:lle yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta) 22 päivänä joulukuuta 1999 tehtyyn neuvoston päätökseen 2000/24/EY perustuvaa EIP:n yleistä lainanantovaltuutusta. Tarkistuksen yhteydessä olisi myös harkittava Etelä-Kaukasian ja Keski-Aasian maiden sisällyttämistä valtuutukseen. |

Tarkistus 5

2 artikla

Luottokelpoisten hankkeiden on oltava taloudellisesti kannattavia, ja niistä täytyy olla erityistä etua Euroopan unionille. Luottokelpoisia aloja ovat ympäristö, liikenne, televiestintä ja energia-alan infrastruktuurit Euroopan laajuisten liikenneverkkojen painopistealoilla, kun niihin liittyy jäsenvaltioiden rajat ylittäviä vaikutuksia. | Luottokelpoisten hankkeiden on oltava taloudellisesti kannattavia, ja niistä täytyy olla erityistä etua Euroopan unionille. Luottokelpoisia aloja ovat ympäristö, liikenne, televiestintä ja energia-alan infrastruktuurit, ydinturvallisuus mukaan lukien, Euroopan laajuisten liikenneverkkojen painopistealoilla, kun niihin liittyy jäsenvaltioiden rajat ylittäviä vaikutuksia. |

Tarkistus 6

3 artiklan 3 kohdan 1 alakohdan b alakohta ja 2 alakohta

b)EIP:n on tehtävä yhteistyötä ja huolehdittava tarvittaessa rahoituksesta yhdessä muiden kansainvälisten rahoituslaitosten kanssa varmistaakseen, että riskit jakautuvat kohtuullisesti ja hankkeen ehdot ovat asianmukaiset.Työt jaetaan EIP:n ja EBRD:n välillä asianmukaisesti. | b)EIP:n on tehtävä yhteistyötä muiden kansainvälisten rahoituslaitosten kanssa ja ottaen huomioon EIP:n tehtävän tukea EU:n politiikkaa, tarvittaessa ja aina kun mahdollista huolehdittava yhteisrahoituksesta näiden laitosten kanssa sen varmistamiseksi, että riskit jakautuvat kohtuullisesti ja hankkeen ehdot ovat asianmukaiset.Työt pyritään jakamaan asianmukaisesti EIP:n ja EBRD:n välillä. |

Tarkistus 7

4 artikla

Yksittäiset maat täyttävät enimmäismäärän puitteissa luottokelpoisuusehdot, kun ja jos kyseiset ehdot ovat yhdenmukaisia EU:n korkealla tasolla kyseisen maan kanssa tekemien poliittisten ja makrotaloudellisten sopimusten kanssa. Komissio määrittelee, onko yksittäinen maa täyttänyt erityisehdot, ja ilmoittaa tästä EIP:lle. | Yksittäiset maat täyttävät enimmäismäärän puitteissa luottokelpoisuusehdot, kun ja jos kyseiset ehdot ovat yhdenmukaisia EU:n politiikan ja korkealla tasolla kyseisen maan kanssa tekemien poliittisten ja makrotaloudellisten sopimusten kanssa. Komissio määrittelee, onko yksittäinen maa täyttänyt erityisehdot, ja ilmoittaa tästä EIP:lle tiedotettuaan asiasta Euroopan parlamentille ja neuvostolle sekä esitettyään perustelunsa. |

Tarkistus 8

4 a artikla (uusi)

| 4 a artikla Toteutettavuustutkimukset EIP laatii toteutettavuustutkimuksia Etelä-Kaukasian ja Keski-Aasian maiden sisällyttämisestä yleiseen valtuutukseen vuodesta 2007 alkaen. |

[1] Ei vielä julkaistu virallisessa lehdessä.

--------------------------------------------------